1.  ปัจจัยความเสี่ยง

  1.1 ความเสี่ยงในการประกอบธุรกิจ

โครงสร้างต้นทุนในการผลิตของบริษัทฯ มีแนวโน้มสูงขึ้น เนื่องจากค่าวัตถุดิบ
และค่าแรงได้มีการปรับตัวเพิ่มขึ้น วัตถุดิบหลักที่ใช้ในการผลิตคือเม็ดพลาสติก
ราคาจะเปลี่ยนแปลงขึ้นลงตามราคาในตลาดโลก
และราคาน้ำมันในตลาดโลกจะส่งผลกระทบต่อราคาเม็ดพลาสติกด้วย
รวมทั้งค่าขนส่งระหว่างประเทศมีการปรับราคาสูงขึ้นอย่างต่อเนื่อง
จากเหตุดังกล่าวทำให้ราคาเม็ดพลาสติกซึ่งเป็นต้นทุนหลักของบริษัทฯ ได้ปรับราคาสูงขึ้น
นอกจากนี้ภาครัฐได้มีการปรับเพิ่มอัตราค่าแรงขั้นต่ำในช่วงปี 2546 ถึงปี 2547
โดยปรับเพิ่มขึ้นอีกวันละ 4 บาท และ 1 บาท ตามลำดับ
รวมทั้งได้ปรับอัตราเงินสมทบประกันสังคมเป็นร้อยละ 4 และร้อยละ 5
ของอัตราค่าแรงงานตามลำดับ

บริษัทฯ ได้ดำเนินการป้องกันความเสี่ยงในระดับหนึ่ง โดยการจัดหาวัตถุดิบล่วงหน้า
เพื่อประกันความเสี่ยงเรื่องราคา
การจัดหาวัตถุดิบทดแทนจากแหล่งภายในประเทศและสร้างพันธมิตรกับผู้จัดจำหน่ายให้เพิ่มมากขึ้น
รวมทั้งการปรับราคาสินค้าให้ทันกับการเปลี่ยนแปลงของต้นทุนการผลิตและราคาในตลาดโลก บริษัทฯ
จะต้องพัฒนาระบบการผลิตและการดำเนินการผลิตด้วยเครื่องจักรที่เป็นระบบอัตโนมัติ
เพื่อให้เกิดประสิทธิภาพ และประสิทธิผลในการผลิต ทั้งนี้ เพื่อลดต้นทุนการผลิต
และเพิ่มขีดความสามารถในการแข่งขันกับคู่แข่งขันได้

บริษัทฯ เป็นผู้ผลิตและจัดจำหน่ายผลิตภัณฑ์บรรจุพลาสติก
ซึ่งต้องใช้วัตถุดิบจากผู้ผลิตทั้งภายในประเทศและต่างประเทศ โดยมีสัดส่วนการซื้อในปี 2546 ดังนี้

ตารางที่ 1 สัดส่วนการซื้อวัตถุดิบ

หน่วย : เปอร์เซ็นต์

  ------------------------------ --------------------- -------------------
  ลักษณะรายการ                    ตามน้ำหนัก              ตามมูลค่า

  ซื้อในประเทศ                     49.63                 50.72

  ซื้อจากต่างประเทศ                 50.37                 49.28
  ------------------------------ --------------------- -------------------

  1.2 ความเสี่ยงเกี่ยวกับการผลิต

  บริษัทฯ ยังคงต้องปรับปรุงอาคารโรงงานและเครื่องจักรอย่างต่อเนื่อง
  เพื่อไม่ให้มีปัญหาหยุดการผลิตระหว่างการปรับปรุงอาคารโรงงาน หรือซ่อมบำรุงรักษาเครื่องจักร
  บริษัทฯ จึงต้องมีแผนการที่ดีทำให้สามารถผลิตสินค้าส่งมอบให้กับลูกค้าได้อย่างทันกำหนด

เนื่องจากนโยบายของบริษัทฯ ต้องการคงความเป็นผู้นำด้านการผลิต ของผลิตภัณฑ์บรรจุพลาสติก
และหลอดดูดเครื่องดื่ม ดังนั้นบริษัทฯ จึงจำเป็นต้องปรับปรุงเทคโนโลยีการผลิต
และปรับเปลี่ยนเครื่องจักรให้ทันสมัยอยู่ตลอดเวลา เพื่อให้สามารถผลิตสินค้าได้เหนือกว่าคู่แข่งขัน

  1.3 ความเสี่ยงด้านการบริหาร การจัดการ

ณ วันที่ 31 ธันวาคม 2546 บริษัท ทานตะวันกรุ๊ป จำกัด เป็นผู้ถือหุ้นทางอ้อมของบริษัทฯ
คิดเป็นร้อยละ 46.39 ของจำนวนหุ้นที่จำหน่ายได้แล้วทั้งหมดของบริษัทฯ จึงทำให้บริษัท
ทานตะวันกรุ๊ป จำกัด สามารถควบคุมมติที่ประชุมผู้ถือหุ้นได้ ในเรื่องการแต่งตั้งกรรมการ
หรือการขอมติในเรื่องอื่นๆ ที่ต้องใช้เสียงส่วนใหญ่ในที่ประชุมผู้ถือหุ้น
ยกเว้นเรื่องที่กฎหมายหรือข้อบังคับบริษัทกำหนดให้ต้องได้รับเสียง 3 ใน 4 ของที่ประชุมผู้ถือหุ้น

  1.4 ความเสี่ยงด้านการเงิน

  เนื่องจากการประกอบธุรกิจของบริษัทฯมีรายได้จากการส่งออกเป็นหลัก
  จึงมีความเสี่ยงจากการเปลี่ยนแปลงของค่าเงินบาทเมื่อเทียบกับเงินสกุลต่างประเทศ
  ซึ่งบริษัทฯทำการค้ากับหลายประเทศทั่วโลกด้วยเงินตราหลายสกุล
  ก็เป็นการดำเนินการช่วยลดความเสี่ยงอันอาจจะเกิดขึ้นจากความผันผวนของเงินตราต่างประเทศในส่วนที่จะเกิดจากภาระหนี้ที่เป็นเงินตราต่างประเทศได้และรายได้จากการส่งออกเพียงพอที่จะชำระหนี้ที่เป็นเงินตราต่างประเทศที่ครบกำหนดชำระในแต่ละปีในหลายปีที่ผ่านมา
  บริษัทฯไม่เคยประสบปัญหาด้านการเงินแต่อย่างใด
  บริษัทฯมีแผนงานและเตรียมการไว้ล่วงหน้าเสมอ เงินทุนและสภาพคล่องอยู่ในเกณฑ์ดีมาก